钦定古今图书集成/明伦汇编/宫闱典/第010卷 > 《谢赐历日诏书表》前人
## 钦定古今图书集成/明伦汇编/宫闱典/第010卷 > 《谢赐历日诏书表》前人

臣轼言：“伏蒙圣恩，特赐臣诏书，并《元祐五年历日》一
卷者。”窃惟稽古之君，必以授时为急，底日不失日，官
既有常，先时不及时，罚在无赦。申以丁宁之诏，致其
恻怛之诚。习见颁行，止谓有司之故事；考其情实，则
本圣人之用心。臣轼〈中谢〉恭惟太皇太后陛下，元功
在天，盛德冠古。顺帝之则，虽并用于恩威；与物为春，
盖同归于仁厚。而臣入奉讲学，出牧农民。恭布诏书，
悉传闾里。庶德音之昭格，致嗣岁之丰穰。